recursal/SuperWikiNEXT-32B huggingface dataset:
**„Китење на невеста"** е познато дело на Паја Јовановиќ. Сликата е создадена помеѓу 1885 и 1886 година, во текот на едно од Јовановиќевите патуања на Балканскиот Полуостров. Била заведена под инвентарски број 115, и се чува во збирката на српското сликарство од 18-от и 19-от век во Народниот музеј во Белград.

Називи на сликата
-----------------

Во литературата сликата се појавува и под називите: „Невеста" — „Китење на млада" — „Опрема на млада".

Општи информации
----------------

Наводи
------

1. ↑  Годишњак СКА I, 1888, стр. 289.
2. ↑  Мита Живковић, Паја Јовановић, академски сликар, Прилог историји српске уметности, Летопис Матице српске, књ. 165, Нови Сад 1891, св. 1, стр. 14.
3. ↑  Никола Кусовац, *Српско сликарство 18. и 19.века*, Народни музеј Београда, Београд 1987, стр. 67. кат. бр.377
Кето група, карбонилна група во која има два радикали поврзани за карбонилниот С-атом.
Ацетон, најпростиот кетон.
**Кетоните**, заедно со алдехидите, се карбонилни органски соединенија чија функционална група е кето-групата. Таа е всушност карбонилна група во која јаглеродниот атом е поврзан со два радикали, што не е случај кај алдехидите, каде тој е поврзан со еден радикал и еден водороден атом.

Поделба и изомерија
-------------------

Кетоните се класифицирани на следниот начин:

* Според радикалите на *симетрични кетони* (со еднакви радикали) и *несиметрични (мешани) кетони* (со различни радикали).
* Според бројот на кето групите на монокетони, дикетони итн.

За кетоните е типична положбената изомерија која се јавува поради различната местоположба на кето групата. Меѓутоа, кај првиот кетон од хомолошката низа (пропанон) нема ваква изомерија. Алдехидите и кетоните, пак, од друга страна, меѓу себе покажуваат функционална изомерија.

Именување (номенклатура)
------------------------

Според правилата на МСЧПХ (IUPAC), кетоните се именуваат така што за основа се зема името на јаглеводородот со ист број на јаглеродни атоми како и кетонот, вклучувајќи го и карбонилниот C-атом, и на крај се додава наставката *-он*. Нумерирањето на C-атомите се врши така што јаглеродот од кето групата да добие помала бројна вредност. За повеќе кетони, во употреба се тривијални имиња. Прифатена е и номенклатура според која името на кетонот се состои од имињата на радикалите и зборот *кетон*, кои се пишуваат одделно. На пример:

{\displaystyle {\mbox{CH}}\_{3}{\mbox{COCH}}\_{3}} — пропанон или диметил кетон (тривијално ацетон)
{\displaystyle {\mbox{CH}}\_{3}{\mbox{COCH}}\_{2}{\mbox{CH}}\_{3}} — бутанон или етил метил кетон.

Добивање
--------

Главниот начин за добивање на кетоните е со оксидација на алкохоли. Најчесто таа се изведува со силен оксиданс во присуство на концентрирана сулфурна киселина. Кетоните се добиваат со оксидација на вторични алкохоли.

Хемиски реакции
---------------

* Адиција:
	+ Нуклеофилна адиција
	+ Алдолна адиција
* Редукција
* Оксидација
	+ Јодоформна реакција.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85072095
* GND: 4129416-6
* BNF: cb12173310x (податоци)
* NDL: 00565666
* NKC: ph196728

 |

 |
Кесова Гора је град у РусијиПредлошка:SHORTDESC:Кесова Гора је град у Русији**Кесова Гора** ( руски: *Кесова Гора*) е населено место со административен статус на мало гратче ( руски: *посёлок городского типа*) во европскиот дел на Руската Федерација и административниот центар на Кесовогорскиот реон сместен на крајниот исток на Тверската област .

Поглед на централниот дел на гратчето
Според проценките на Националната статистичка служба, во градот во 2013 година живееле 3 797 жители.

Најважната знаменитост во градот е Православната црква Свети Никола од 1800 година.

Географија
----------

Гратчето се наоѓа на крајниот исток од Тверската област, на бреговите на реката Кашинка (лева притока на реката Волга ), околу 32 километри северно од градот Кашин, 50 километри југоисточно од градот Бежецк и околу 180 километри источно од административниот центар на областа, градот Твер.

Гратчето лежи на местото каде огромната Горноволшка низина поминува во малку побрановито моренско поридје на Бежецки врв.

Низ гратчето поминува патот Кашин - Кесова Гора - Бежецк.

Историја
--------

 Градски грб
Првото писмено значење на населбата наречена *Киасова Гора* потекнува од летописот од 1238 година. Самото потекло на името на населбата не е точно познато, но се претпоставува дека името потекнува од угрофинскиот збор за *глинен терен*. До средината на XIX век, со населбата управувало семејството Прозоровски како наследна сопственост. На почетокот, тоа било во границите на државата Новгород, а подоцна станал дел од Руската Империја, со статус на парохиски центар во Кашинскиот округ.

Во текот на XVIII и XIX век, Кесова Гора била важен трговски центар каде што се одржувале трговски саеми 4 пати годишно. Според податоците од 1783 година селото имало 770 жители и 330 згради. Во 1859 година во составот на селото се вклучуваат и блиските имоти Красни, Зајачи и Грачи со 1 272 жители во 214 домаќинства.

Во 1929 година станува административен центар на новооснованиот регион Кесовогорски реон во Московската област (од 1935 година Калининска област ). Сегашниот административен статус го има од 1975 година.

Демографија
-----------

Според податоците од пописот во 2010 година во градот живееле 3 877 жители, додека според проценките за 2013 година таму живееле 3 797 жители. 

Движење на бројот на жителите| 1897 година | 1959 година | 1970 година | 1979 година | 1989 година | 2002 година | 2010 година | 2014 година |
| --- | --- | --- | --- | --- | --- | --- | --- |
| --- | --- | --- | --- | 4 208 | 4 076 | 3 877 | 3 797 |

Поврзано
--------

* Портал: Русија

* Тверска област
* Кесовогорски реон
* Список на градови во Русија
* Кашинка

Користена литература
--------------------

Надворешни врски
----------------

* Официјално мрежно место на регионалната администрација Архивирано на 28 јули 2014 г.
* Општи информации за населбата Кесова Гора
* Подетална мапа на градот
**Индира Јакуповиќ Кастратовиќ** (2 октомври 1970, Бања Лука, БиХ) е една од најдобрите македонски ракометарки, воедно и еден од најдобрите десни бекови во историјата на ракометната игра.

Започнува да игра ракомет на 15 години во Приедор, каде тогаш живее со своето семејство. Нејзиниот неоспорен талент за ракомет е набрзо забележан, така што на свои 18 години го потпишува својот прв професионален договор играјќи за екипата *Халас Јозеф* од град Ада, Војводина, по што следуваат екипите *Југоинспект* од Нови Сад и *Вождовац* од Белград.

Во 1994 година доаѓа во екипата на Кометал Ѓорче Петров со што започнува една нова страница во животот и професионалната кариера на Кастратовиќ. Паралелно нижејќи успеси со Кометал, Кастратовиќ започнува да настапува и за македонската женска ракометна репрезентација со која најголемиот успех го постигнува на СП во Германија 1997 година, каде Македонија го освојува одличното 7 место, а таа е прогласена за најдобар стрелец на првенството со постигнат 71 гол.

Кулминацијата на нејзиниот ракометен успех ќе биде освојувањето на титулата во европската "Лига на шампиони" со Кометал на 19 мај 2002 година. Тогаш, Кометал издвојуваше победа над унгарски *Херц* со 26-22 во Скопје, анулирајќи ја негативата од првиот двомеч во Унгарија каде резултатот беше 27-25 во полза на *Херц*. Тоа беше најголемиот клупски успех на една македонска екипа, остварување на сонот за Кастратовиќ, Нацева, Будимир, Велкова, Кисељева и останатите ракометарки на Кометал, успех кој силно одекна во ракометна Европа.

Индира Кастратовиќ ја заврши професионалната кариера во 2006 година, а денес е тренер на женската ракометна екипа Вардар СЦБТ од Скопје.

Таа е во брак со ракометниот стратег Зоран Кастратовиќ со кого ја има ќерката Сара.
Кутмичевица
**Кутмичевица** — историска област во Југоисточна Европа.

Точните граници на областа не се определени, но според историските записи во Кутмичевица влегувале областите околу Охридското и Преспанското Езеро и територијата на запад од нив до Јадранското Море во денешна јужна Албанија.

Според некои научници, на исток границите на областа достигнувале до реката Вардар.

Во периодот од IX-XI век областа Кутмичевица се наоѓа во границите на Првото Бугарско Царство.

Околу 886 година, бугарскиот кнез Борис I го испраќа Климент Охридски во областа како учител и проповедник со специјални привилегии и го назначува Домет за нејзин управител.

Наводи
------

1. ↑  Obolensky, Dimitri. Six Byzantine Portraits. Oxford, Oxford University Press, 1988.
**Индекс на телесна маса** (**ИТМ**) е вредност добиена од масата и висината на единката. ИТМ е дефинирана како однос помеѓу телесната маса и квадратот на телесната висина, и се изразува во единици на kg/m2.

ИТМ претставува обид да се квантифицира количеството на ткивна маса (мускули, маснотии и коски) кај единката. Притоа, во зависност од добиената вредност, ја категоризира во следниве категории: *неисхранетост*, *нормална тежина*, *прекумерна тежина* и *гојазност*.

|  |  |
| --- | --- |
| Stub icon | *Оваа медицинска статија е никулец. Можете да помогнете со тоа што ќе ја проширите.** п
* р
* у
 |
**Лагуна Мадре** — лагуна која се протега добро во Мексико, до устието на Рио Сото ла Марина во државата Тамаулипас. Како природна еколошка единица, Лагуна Мадре се протега од околината на Рио Сото Ла Марина и градот Ла Песка, во Мексико, на север до заливот Корпус Кристи и градот Корпус Кристи, Тексас, САД, на околу вкупно 443 километри. Во Мексико, тој е одделен од Мексиканскиот Залив на исток со голем број бариерни острови, вклучувајќи ги Бара Лос Американец, Бара Исус Марија и Бара Сото ла Марина, а на запад е ограничен со копното Тамаулипас. Сместено е во општините Матаморос, Сан Фернандо и Сото ла Марина.

Одлики
------

Лагуната Мадре е многу плитка, со просечна длабочина од само 0,9 м. Лагуната е поврзана со океанот само со два тесни влезови, така што опсегот на плимата и осеката - кој е веќе мал во овој дел на Мексиканскиот Залив - е занемарлив. Атмосферските ефекти се многу поважни од плимата и осеката во нејзината циркулација; неговите слаби струи генерално ги следат преовладувачките ветрови, а овие ветрови можат да влијаат на нивото на водата дури за еден метар.

Океанографски, Лагуна Мадре се смета за *хиперсолена лагуна*; ова укажува на тоа дека тој е обично многу посолен од океанот, поради тоа што е скоро без излез на море во полусуво опкружување  Ова е затоа што неговата соленост може да варира многу во зависност од врнежите и приливот на слатка вода, од дури 120 ppt (12%) - над трипати посолен од океанот - до 2 ppt (0,2%) по силен дожд.

Екологија
---------

Лагуна Мадре е едно од најважните живеалишта за презимување на птици во Мексико. Благодарение на лобирањето и студиите направени од организации како што се Пронатура Норесте, универзитети, локални самоуправи и други организации, со помош на локалните заедници, во април 2005 година мексиканската влада ги прогласи Лагуна Мадре и Делта Рио Гранде за природно заштитено подрачје. 1,4 милиони хектари под законска заштита се содржани во општините Матаморос, Сан Фернандо и Сото ла Марина, во државата Тамаулипас.

Белешки
-------

1. ↑  „Laguna Madre". *Ramsar Sites Information Service*. Посетено на 25 April 2018.
2. ↑
3. ↑  Tunnell, Jr. John W. and Frank W. Judd. editors. (2002).
4. ↑  Gross, 312.
5. ↑  Gross, 312-13,
6. ↑  Gross 313.
7. ↑  Gross 312,-14.
8. ↑  Gross 314.
9. ↑  „The Nature Conservancy in Mexico – Laguna Madre". Архивирано од изворникот на 2005-10-27. Посетено на 2021-05-05.

Извори
------

* Gross, Grant M. *Oceanography: A View of the Earth.* Englewood Cliffs: Prentice-Hall, Inc. 1972. ISBN 0-13-629659-9ISBN 0-13-629659-9
* Laguna Madre from the Handbook of Texas Online
* "Laguna Madre – A New Day… Un Nuevo Día" (PDF) (Accessed 12/09/19) – US Fish and Wildlife Service
* The Nature Conservatory – "Laguna Madre" (Accessed 2/25/08)
***Кој сака да биде милионер*** е оригинално создаден од компанијата Целадор во Обединетото Кралство во 1998 година. Квизот во моментов под лиценца се емитува во повеќе од 160 земји во светот. Во Македонија тој се емитуваше во периодот на 2004/2005 година. И по едногодишна пауза продолжи да се емитува во 2007 во сопствено студио на А1 телевизија која ја откупи лиценцата за ова шоу.

Правила на игра
---------------

Пријавувањето за квизот се врши преку телефонскиот број. Статус на натпреварувач во квизот стекнува кандидатот кој ги исполнува условите и е избран од комисијата за тестирање согласно со постапката за избор на кандидати. Процесот на пријавување започнува со точен одговор на прашањето за кое се нудат четири тест одговори од кои само еден е точен. Со соодветна програма, компјутерот создава список на кандидати кои одговориле точно на поставеното прашање, по датум на реализираниот телефонски повик или испратена SMS порака. Потоа тимот за тестирање ќе врши конечна селекција. Конечната селекција се состои од тест од десет прашања.

Најдобрите доаѓаат во квизот каде што седнуваат во играта наречена брзи прсти. Најбрзиот се стекнува со право да се натпреварува. Постојат 3 загарантирани суми од 5000, 125.000 и 4 милиони денари. Натреварувачот има на располагање и четири џокери: Повикај пријател, 50/50, прашај ја публиката, а после петтото прашање џокерот замена на прашање.
ТВ студиото на македонскиот квиз Милионер го изработи „Металец" Прилеп. Осветлувањето го овозможува ДВД-пет.
**Киро Томчев Савов** ( 1916
 во Скопје — 14 септември 1944

 во Јаболци, Скопско) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. Основното училиште го завршил во родниот град, а потоа изучил занает, по што работел како столарски работник. Летото 1944 година активно се вклучил во организирана борба против окупаторот. Во народноослободителното движење учествувал во собирните акции на *црвена помош*, потем во ширење на пропагандата против бугарскиот фашистички окупатор. Во почетокот на септември 1944 година преку воспоставената врска со селата Соње и Добри Дол, замина за Китка, каде стапил во Дванаесеттата македонска ударна бригада. На 14 септември 1944 година, загинал во првата борба против балистите во околината на селото Јаболци.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 239. На `|first=` му недостасува `|last=` (help)
**Киро Серафинов Николовски** ( 1923
 во Опила, Кривопаланечко — 20 октомври 1944

 во Треска, Скопско) — македонски партизан, борец за слобода на Македонија и учесник во НОВ.

Животопис
---------

Произлегува од селско семејство. Основно училиште завршил во село Ранковце, а потоа се занимавал со земјоделство. На 10 септември 1944 година, стапил во Третата македонска ударна бригада. Со бригадата учествувал во повеќе борби и акции против германските транспортни возови. На 20 октомври 1944 година, во составот на бригадата, бил учесник и во борбите кај Треска против балистичките банди кои биле потпомогнати од Германците со артилерија и друго тешко оружје. Во оваа жестока борба, тој загинал. Бил закопан на местото на загинувањето.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 225. На `|first=` му недостасува `|last=` (help)
**Киро Ѓоргиев Алексоски** (26 јануари 1924 во Врбјани, Охридско — 15 ноември 1944 во Шутово, Кичевско) македонски партизан, учесник во НОБ.

Животопис
---------

Киро Ѓоргиев Алексоски е роден во селото Врбјани. Се занимавал со земјоделство. Во НОБ се приклучил доброволно на 6 август 1944 година. Како борец на Шестата македонска бригада загинува во борбите против балистите кај селото Шутово, на 15 ноември 1944 година.

Наводи
------


1. ↑ . . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Киро Божиновски** е истакнат македонски флејтист. Роден е во Прилеп, 2 ноември 1933, а починал во Скопје 30 октомври 2006. Со музичко образование се здобива во Средното музичко училиште во Скопје и кај Ј. Срејовиќ, во Белград. Долгогодишен прв флејтист на Операта и Балетот на МНТ и прв флејтист на Македонската филхармонија. Како солист настапува на домашниот концертен подиум, во центрите на поранешната СФРЈ и во странство. Божиновски е еден од најистакнатите македонски инструментални уметници, во чиј репертоар се вклучени најзначајните дела од литературата за флејта, како и повеќе остварувања од домашните автори. Член на Скопскиот дувачки квинтет и соработник на Ансамблот за современа музика „Света Софија".

Наводи
------

1. ↑  Драгослав Ортаков
**Киро Хаџивасилев** (Кавадарци,  1921
 – Охрид,  2000
) — македонски публицист, учесник во НОБ и општествено-политички работник во СР Македонија и СФРЈ.

Животопис
---------

Роден е 1921 во Кавадарци. Дипломирал на Институтот за општествени науки во Белград. Во НОБ се вклучил во 1943 година како борец на Втората македонска ударна бригада. Во 1944 година во Горно Врановци станал член на редакцијата на „Нова Македонија". Бил дел од комисијата на АСНОМ за кодифицирање на македонскиот стандарден јазик.

По војната извршувал значајни општествено-политички функции. Во 1947 бил избран за министер за образование во Владата на СР Македонија.

Ги извршувал и функциите: Претседател на Советот за политички систем, Потпретседател на Сојузното собрание на СФРЈ, началник во Министерството за надворешни работи, Генерален конзул на СФРЈ во Истанбул. Одделно од ова, бил и член на Претседателството на ЦК СКЈ како претставник од СР Македонија.

Бил еден од покренувачите на списанието за литература, култура и уметност „Современост".

Умрел 2000 година во Охрид.

Автор е на повеќе студии и монографии од кои најзначајни се „Социјализмот и националното прашање" и „Судбината на социјализмот".

Наводи
------

1. ↑  Ристовски, Блаже (2009). *Македонска енциклопедија*. Скопје: Македонска академија на науките и уметностите. стр. 1576–1577. ISBN ISBN 978-608-203-024-1 (2) Проверете ја вредноста `|isbn=`: invalid character (help).
2. ↑  „Службен весник на НР Македонија" (PDF). 1947. стр. 12 стр.
**Кирли Дервент** (грчки: *Κιρλί Ντερβέν*, турски: *Kirli Dervent*, во превод *Валкан Превој*) — планински превој во Леринско, Егејска Македонија.

Опис
----

Превојот се наоѓа ма височина од 760 м меѓу ридовите Кара Дуру (1.009 м, дел од Нередска Планина) на запад и планината Мала Ниџе (Стрмно Брдо, 857 м, дел од Ниџе) на исток. Во Кирли Дервент се наоаѓа селото Церово. Претставува важна сообраќајница која ја поврзува котлината Пелагонија на север со котлината Сариѓол на југ, и низ него минува државниот пат Елевсина - Негочани (EO3) и железница. Превојот е кривулест и широк 100-300 м со стрмни карпести страни високи до 1000 м.

Историја
--------

Низ историјата на овој превој се случиле бројни вооружени судири. Во 358 г. п.н.е. се одиграла Битката во долината на Еригон, веднаш западно од Кирли Дервент, во која Филип II Македонски им нанел решителен пораз на Дарданците. На 19 октомври 1912 г. за време на Првата балканска војна превојот бил заземен во заедничка акција на грчката армия и Костурската соединета чета на војводата Васил Чакаларов. На 19 август 1916 г. во Првата светска војна за време на Леринската битка, VIII пешадиска тунџанска дивизија на Бугарската армија успеала да го заземе Кирли Дервент по тешки борби со Антантата. Во Втората светска војна превојот е освоен од I оклопна СС-дивизија „Телесна гарда на Адолф Хитлер" по ожесточената Битка кај Баница.

Наводи
------

1. 1 2  Νέζης, Νίκος (2010). *Τα ελληνικά βουνά : γεωγραφική εγκυκλοπαίδεια. Τόμος 2. Ηπειρωτική Ελλάδα. Πελοπόννησος - Στερεά Ελλάδα - Θεσσαλία - Ήπειρος - Μακεδονία - Θράκη*. Αθήνα: Ελληνική Ομοσπονδία Ορειβασίας Αναρρίχησης : Κληροδότημα Αθ. Λευκαδίτη. стр. 428. ISBN 978-960-86676-6-2.
2. ↑  „Μετονομασίες των Οικισμών της Ελλάδας". Πανδέκτης: Name Changes of Settlements in Greece. Посетено на 12 април 2021.
3. ↑  „Bill Robertson, no date, quoted by Australian Department of Veteran's Affairs, "Archive No. 2336 Name: William Robertson"". Архивирано од изворникот на 28 септември 2007. Посетено на 11 октомври 2006.
4. ↑  Long, Gavin (1953). *Greece, Crete and Syria*. Australia in the War of 1939–1945. **II** (1. изд.). Canberra: Australian War Memorial. стр. 57.
5. ↑  DiggerHistory.info, no date, "Italian/German Invasion of Greece" Downloaded 10 October 2006. Архивирано на 28 септември 2007.
6. ↑  Ray, F.E. (2012). *Greek and Macedonian Land Battles of the 4th Century B.C.: A History and Analysis of 187 Engagements*. McFarland, Incorporated, Publishers. стр. 95. ISBN 9780786469734. Посетено на 9 февруари 2015.
7. ↑  Силянов, Христо. От Витоша до Грамос, Походът на една чета през Освободителната война – 1912 г. I. изд. Костурско благотворително братство – София, 1920, стр. 410-412.
Жена од културата Маме. Таа живее во Павенкул Ехидо, општина Тапачула, Чијапас, Мексико
**Народот Мам** или **Мамите** се домородни луѓе во западните висорамнини на Гватемала и во југозападно Мексико кои зборуваат на мамскиот јазик.

Повеќето Мами (617.1171) живеат во Гватемала, во департманите Хуехуетенанго, Сан Маркос и Куецалтенанго. Мамите во Мексико (23.632) живеат главно во регионот Соконуско на Чијапас.

Во пред-колумбиското време, Мамите биле дел од цивилизацијата на Маите; пред-колумбиската престолнина на кралството Мам било Закулеу .

Многу Мами живеат во и околу блискиот модерен град Хуехетенанго. Градот Куецалтенаго или Шела првично бил мамски. Уште многу Мами живеат во малита пасишта на планините на северна Гватемала, чувајќи многу од нивните домородни традиции. Многу Мами се двојазични и зборуваат и на шпански, како и на мамскиот јазик, дел од семејството на мајанските јазици, а вториот обично како прв јазик.

Поврзано
--------

* Текун Уман

Наводи
------

1. ↑  „XI Censo Nacional de Población y VI de Habitación (Censo 2002) - Pertenencia de grupo étnico". Instituto Nacional de Estadísticas. 2002. Архивирано од изворникот на 12 јуни 2008. Посетено на 17 март 2020. Забележете дека Летниот институт на јазичари (SIL) покажува различна бројка
2. ↑  Comisión Nacional para el Desarrollo de los Pueblos Indígenas (CDI) „Mames de Chiapas". CDI. 2006. Архивирано од изворникот на 2015-12-08. Посетено на 17 март 2020.

Надворешни врски
----------------

* Традиционална Мајанска коњска трка за празникот Тодос Сантош Мам Архивирано на 24 март 2016 г.
* Два крста на Тодос Сантос Антрополошка студија за селото се фокусира на верски ритуал
**Керстин Екман** (родена 27 август 1933 година во Risinge, Finspång, Östergötland County ) е шведски писател.

Живот и кариера
---------------

Керстин Екман напишала низа успешни романи за детективи (меѓу другите *De tre små mästarna* и *Dödsklockan*), но подоцна продолжила со психолошки и социјални теми. Меѓу нејзините подоцнежни дела се *Mörker och blåbårsris* (1972) (сместен во северна Шведска ) и *Händelser vid vatten* (1993), во кои таа се врати на формата на детективски роман .

Екман била избран за член на Шведската академија во 1978 година, но ја напуштила Академијата во 1989 година, заедно со Ларс Гиленстен и Вернер Аспенстром, поради дебатата по смртните закани упатени кон Салман Ружди. Во 2018 година, Академијата ја одобрила нејзината оставка, бидејчи правилата за членство се промениле овозможувајќи на членовите да си дадат оставка.

Во 1998 година и бил доделен медалот Литерис и Артибус .

Керстин Екман на Саемот на книгата во Гетеборг 2011 година


1. ↑  Andersson, Elisabet. „Fyra personer får lämna Akademien" [Four persons have been granted permission to leave the Academy]. *Svenska Dagbladet*. Svenska Dagbladet. Посетено на 7 May 2018.
**Марко и дете Дукадинче** — македонска епска песна за Крале Марко.

Содржина
--------

Додека вечера со мајка му, Крале Марко ја прашува ѕвездата Вечерница, дали некаде има поголем јунак од него, а ѕвездата му одговара дека седумгодишното дете Дукадинче е седумпати поголем јунак. Утредента, Марко го јавнува коњот и заминува во земјата Дукадинска, каде среќава три овчари, кои му кажуваат каде е куќата на детето. Марко притигнува таму и го повикува детето на двобој, но тоа го кани прво да јадат и пијат, а потоа да се борат. Двајцата јадат три дена и три ноќи, а четвртиот ден одат во полето. Најпрвин, тие се натпреваруваат во фрлање камен, при што, Марко го фрла каменот на далечина од три часа одење. Потоа, детето Дукадинче го фрла каменот толку далеку, што не успеваат да го најдат, иако го бараат три дена и три ноќи. Тогаш, налутениот Марко го повикува детето на двобој, а додека тоа го разигрува својот коњ, Марко ненадејно го пресекува со сабјата на две половини. Потоа, Крале Марко му ја сече главата и ја носи кај седумте кралеви за да се пофали со својата јунаштина, но тие го проколнуваат за направеното злодело.

Наводи
------

1. ↑  *Јунак над јунаци - епски песни за Марка Крале*, Култура, Скопје, 1967, стр. 72-75.
**Мишко Божиновски** — македонски партизан, економист и историчар.

Животопис
---------

Роден е во 1923 година во Битола, тогашно Кралство на Србите, Хрватите и Словенците. Основно и средно образование завршил во родниот град. Во 1940 година станал член на Комунистичката партија на Југославија (КПЈ). Учествувал на Илинденската демонстрација во 1941 година и во септември истата година станал партизан. Бил член на месниот комитет на Сојузот на комунистичката младина на Југославија, а подоцна и на месниот комитет на Комунистичката партија на Југославија. Во 1943 година бил фатен од бугарските власти и осуден на 10 години ригорозна затворска казна. Во битолскиот затвор, заедно со други затвореници, го издавал илегалното рачно пишано списание „Наш пат". Божиновски успеал да побегне од затворот и со партизаните влегол во Битола на 4 ноември 1944 година.

Во Комунистичка Југославија, Божиновски бил претседател на Месниот синдикален совет, организационен секретар на Месниот комитет, а подоцна и секретар на Сојузот на синдикатите на Македонија, пратеник во Собранието на НР Македонија. Од декември 1952 до октомври 1954 година бил претседател на Градскиот народен одбор Битола. Тој е политички секретар на ЦК на Сојузот на комунистите на Македонија.

Божиновски станал претседател на Здружението на банки на Република Македонија и бил избран за генерален директор на Комерцијално-инвестициската банка. Во 1966 година, бил испратен од југословенската влада да студира во СССР за да го проучува општественото уредување на земјата. Студирал и банкарство во САД, Канада, Мексико и соседните балкански земји. Предава „Економски систем и економија на деловните организации". Божиновски е меѓу основачите на проектот и планот за Меѓународната корпорација на инвестиции во Југославија во 1969 година, а во следната 1970 година на Македонско-францускиот координативен комитет за економска соработка.

Се пензионирал во 1987 година.

Божиновски е автор на над 100 трудови од областа на економијата, финансиите, банкарството и повоената историја на државата.

Добитник е на Партизанска споменица од 1941 година.

Поврзано
--------

* Петар Божиновски

Наводи
------



| Политички функции
 |
| --- |
| Претходник**Борис Трајковски-Лале** | **Градоначалник на Општина Битола**24 април 1952–24 декември 1954 | Наследник**Ѓорѓи Ѓорѓиев-Ѓуц** |
Глетка од населбата Мелеарди
**Мелеарди** е населба во крајниот западен дел на градот Гостивар. Населбата Мелеарди се комплексот на згради од фасадна цигла и жолти згради веднаш од левата страна на автопатот Скопје - Охрид. Мелеарди е првата населба од главниот влез на Гостивар кон центарот, во неа се влегува преку надвозникот што од лево врти кон населбата Мирдита и селото Врапчиште, а од десна страна се оди кон центарот минувајќи токму низ Мелеарди. Од центарот на градот е одделена со индустриската пруга за „Силика" и големата крстосница по која води патот за селата Чегране и Србиново. Во населбата изразит стопански карактер има трговијата, особено преку многубројните салони за мебел.

Население
---------

Според пописните списоци за месната заедница Мелеарди од пописот во 2002 година етничкиот состав на населбата Мелеарди е: 74,11% Македонци, 21,62% Албанци и 4,27% се Турци. Од етничкиот состав на населението оваа населба заедно со гостиварските населби Дутлок , Циглана и Тексас маало-Бараки претставуваат единствените населби во Гостивар со мнозинско македонско население (или пак со застапеност на Македонците со повеќе од 35%).

 *Оваа статија поврзана со Гостивар е никулец. Можете да помогнете со тоа што ќе ја проширите*.
Црковната парохиска општина Мелдорф-Ланд во округот Дитмаршен
**Црковна парохиска општина Мелдорф-Ланд** (германски: *Kirchspielslandgemeinde Meldorf-Land*) — општинска заедница во округот Дитмаршен, во Шлезвиг-Холштајн, Германија. Се наоѓала околу градот Мелдорф, кој претставувал седиште на општинската заедница, но не и дел од заедницата. На 25 мај 2008 година била споена со општинската заедница Црковната парохиска општина Алберсдорф и градот Мелдорф за да ја создадат општинската заедница Среден Дитмаршен.

Црковната парохиска општина Мелдорф-Ланд се состоела од следниве општини:

1. Баргенштет
2. Барлт
3. Бузенвурт
4. Елперсбител
5. Епенверден
6. Гудендорф
7. Крумштет
8. Ниндорф
9. Нордермелдорф
10. Одераде
11. Зарцбител
12. Виндберген
13. Волмерсдорф

|  |  |
| --- | --- |
| Stub icon | *Оваа статија за место во Шлезвиг-Холштајн е никулец. Можете да помогнете со тоа што ќе ја проширите.** п
* р
* у
 |

Координати: 54°05′N 9°04′E﻿ / ﻿54.083° СГШ; 9.067° ИГД﻿ / 54.083; 9.067
**Којца** (словенечки: *Kojca*) — планина висока 1,303 м во ридовите Церкно во Општина Церкно во западна Словенија. Се наоѓа јужно од планината Порезен и на нејзиниот врв се наоѓаат погледи на регионот Церкно и околните врвови.

Планината има исто име со селото Којца во Буково. Селото Којца е најстарата посведочена населба под планината Којца кое порано било и седиште на локалната парохија. Во постари извори, Којца се нарекува *Кожица*. Се верува дека името на селото потекнува од планината, веројатно потекнува од *коза*, што значи „коза", или „планинска коза".

Под југоисточната падина на планината Којца, во Равне кај Церкно, се наоѓа словенечки: *Ravenska jama* ), познат по своите арагонитни хелицити (или *флос-фери* ).

Наводи
------

1. ↑  Mount Kojca on Geopedia Архивирано на 28 октомври 2012 г.
2. 1 2  Cerkno Hiking Club: Mount Kojca (словенечки)
3. ↑  Torkar, Silvo. 1991. "K zgodovini tolminske vasi Porezen." *Kronika* 39: 5–8.
4. ↑  Habjan, Vlado. 1992. *Anton Martin Slomšek*. Ljubljana: Kres, p. 132.
5. ↑  Snoj, Marko. 2009. *Etimološki slovar slovenskih zemljepisnih imen*. Ljubljana: Modrijan and Založba ZRC, p. 194.

Надворешни врски
----------------

* Point Kojca (Peak). Pespoti.si. A map and general information about access and climbing to Kojca. (словенечки)
**Кесег** — град во Унгарија. Кесег е важен град во округот Ваш.

Градот има 12.021 жител според податоците од 2008 година.

Кесег е познат по исклучително добро зачуваниот средновековен градски центар, благодарение на што градот е важно туристичко одредиште во Унгарија.

Географија
----------

Градот Кесег се наоѓа во западниот дел на Унгарија, на границата со Австрија. Од главниот град Будимпешта градот е 250 километри оддалечен западно.

Кесег се наоѓа во западниот дел од Панонската низина, во првите Алпи, кои се издигаат во соседна Австрија.

Збратимени градови
------------------

* Шпанија Алтеа
* Италија Белаџо
* Ирска Бундоран
* Франција Гранвил
* Данска Холстебро
* Белгија Хофализе
* Холандија Меерсен
* Луксембург Нидеранвен
* Грција Превеза
* Португалија Сесимбра
* Обединето Кралство Шерборн
* Финска Каркила
* Шведска Окселсунд
* Австрија Јуденбург
* Полска Чојна
* Латвија Сигулда
* Чешка Сушице
* Естонија Тјури
* Словачка Зволен
* Литванија Пријенај
* Малта Мараскала
* Романија Сирет

Галерија
--------

* Голема католичка цркваГолема католичка црква
* Портата на херојотПортата на херојот
* Ѕидовите на стариот КесегЅидовите на стариот Кесег
* Ѕидовите на стариот КесегЅидовите на стариот Кесег
* Градска салаГрадска сала
* Мала порта - влез во стариот дел на градотМала порта - влез во стариот дел на градот

Надворешни врски
----------------

* Матична страница
Оваа статија се однесува на месност и најјужна точка во Република Македонија.  За археолошкото наоѓалиште, погл. Маркова Нога (Долно Дупени).  

Маркова Нога во рамките на МакедонијаМаркова Нога
Местоположба на Маркова Нога во Македонија

**Маркова Нога** — месност близу селото Долно Дупени, која претставува најјужна точка во Република Македонија.

Граничен премин
---------------

Затворениот граничен премин „Маркова Нога"
Граничниот премин „Маркова Нога-Герман" бил отворен до 1960-тите години, кога Грција одлучила целосно да го затвори. Долго време се правеле обиди од страна на македонските власти за негово повторно одбивање, но се наидувало на грчко одбивање.

Уште во 2006 година, Владата била целосно подготвена и технички и политички овој граничен премин да биде отворен.

Последните обиди за повторно отворање на овој граничен премин дошло на средбата на министрите за надворешни работи на Македонија и Грција, Никола Попоски и Никос Коѕијас, соодветно.

Како резултат на потпишувањето на Преспанскиот договор и решавањето на спорот за името, се создала поголема можност за отворање на овој граничен премин, а во март 2019 година била потпишана спогодба за негово ставање во функција.

Природна реткост
----------------

Поглед на плажата „Дупени бич"
Во месноста „Маркова Нога" се наоѓа камен („чудо на природата"), за кој се верува дека ја чува трагата од еднометарското стапало на Крале Марко.

Според легендата на мештаните, пред многу години кога Крале Марко се шетал по крајбрежјето на Големото Преспанско Езеро, тој посакал да го види и Малото Преспанско Езеро (денес во соседна Грција) поради што се поткачил на еден камен — оставајќи трага на каменот.

Каменот со трагата од Марковата нога се наоѓа во дворот на караулата која го носи неговото име. Надлежните во касарната велат дека сите граѓани што сакаат да го видат каменот може да дојдат, но претходно да се најават.

Плажа
-----

Во непосредна близина на затворениот граничен премин, покрај самиот брег на езерото, се наоѓа новоотворената плажа „Дупени бич", која се протега до самата гранична линија со соседна Грција.

Наводи
------

1. ↑  Богоева, Катерина (13 ноември 2006). „Владата подготвена да го отвори преминот Маркова Нога во Преспа". *Утрински весник*. Скопје: МПМ Македонија. Посетено на 8 декември 2016.[*мртва врска*]
2. ↑  Божиновска П. Жана (26 јуни 2016). „За пругата до Лерин и граничниот премин Маркова Нога ќе се бараат европски пари". *Дневник*. Скопје: МПМ Македонија. Архивирано од изворникот на 2015-06-28. Посетено на 8 декември 2016.
3. ↑  „Потпишана спогодбата за отворање нов граничен премин Маркова Нога - Лемос во преспанскиот регион". *Сител Телевизија*. Посетено на 2019-03-09.
4. 1 2 3  Д. М. (18 март 2006). „Каменот Маркова нога - дел од македонската митологија". *Дневник*. Скопје: МПМ Македонија. Посетено на 8 декември 2016.[*мртва врска*]
5. ↑  „Долно Дупени: како е да живееш до најјужната, затворена македонска граница (ФОТО)". *МКД.мк*. Скопје. 6 септември 2012. Архивирано од изворникот на 2014-02-22. Посетено на 8 декември 2016.

Координати: 40°51′26″N 21°7′10″E﻿ / ﻿40.85722° СГШ; 21.11944° ИГД﻿ / 40.85722; 21.11944
**Лина Ѓорческа** (родена на 3 август 1994 во Тетово) — македонска тенисерка.

Пласман на списокот на ВТА
--------------------------

Нејзино највисоко место на ВТА листата во поединечна конкуренција е 192. место кое го постигнала на 30 јануари 2017. Во двојки, нејзино највисоко место е 129. место, кое го постигнала на 5 декември 2016. Ѓорческа досега во кариерата има освоено осум ИТФ титули во поединечна конкуренција и 34 ИТФ титули во двојки.

Играјќи за Македонија во Фед купот, Ѓорческа има биланс од 5 победи и 1 пораз (3–0 во поединечна конкуренција и 2–1 во двојки).

Таа е прогласена за најдобра млада спортистка на Македонија за 2013 година од страна на Сојузот на спортови на Македонија и Агенцијата за млади и спорт. Во 2016 година, таа е прогласена за најдобра спортистка на Македонија од страна на Агенцијата за млади и спорт.

Ѓорческа станала првата македонска тенисерка која заиграла на Гренд слем, и тоа во квалификациите на Отвореното првенство на САД во 2016 година. Во 2017 година, на Отвореното првенство на Австралија 2017, таа запишала две победи во првите две квалификациски кола, но била запрена во третото квалификациско коло од швајцарката Стефани Фегеле.

Наводи
------

1. ↑  Ѓорческа ја заврши годината со стил - најдобра спортитска за 2016 година! gol.mk; 23 декември 2016
2. ↑  Лазаров и Ѓорческа се најдобри спортисти за 2016 година Архивирано на 23 март 2018 г. sport.com.mk; 23 декември 2016
3. ↑  ОФИЦИЈАЛНО: Лина ќе игра во квалификациите на УС Опен 4 август 2016; sportmedia.mk
4. ↑  Гренд слем премиерата ќе почека, Лина „стопирана" од Швајцарката Фегеле 14 јануари 2017; sportmedia.mk

Надворешни врски
----------------

* Профил на мрежното место на ВТА (англиски)

* Лина Ѓорческа на официјалното мрежно место на Меѓународната тениска федерација
* Лина Ѓорческа на официјалното мрежно место на Фед купот
**Италијанското фудбалско првенство** е најстарото фудбалско натпреварување во Италија од сезоната 1898 до сезоната 1928/29. Серија А го заменила старото италијанско фудбалско првенство во сезоната 1929/30.

Првенството, за разлика од серија А во повеќето сезони, бил составен од многу локални групи. Победниците на секоја од тие групи играле плејоф и крајните победниците биле декларирани како шампиони. Џенова биле првите шампиони по победата над Торино во финалето, 3-1 по екстра времето.

Статистиките и рекордите од италијаското фудбалско првенство се вклучени во статистиките на серија А кога се зборува за рекордите на серија А како целина.
Титулата *кнез* запишана во текст од 12 век со глаголица, најден на островот Крк, Хрватска.
**Кнез** или **књаз** (старосл: кънѧзь; ж. **кнегиња**) — аристократска титула која во разни историски периоди и во разни краишта имала различно значење.

Среден век
----------

На почеток овој израз означувал племенски или селски поглавар меѓу Словените, а подоцна со развојот на феудалното општество, означувал и монарх. Меѓу Источните Словени оваа титула означувала и крал (rex), додека кај Јужните Словени означувала владетел кој бил потчинет на некој крал. Во латинските записи ваквите кнезови обично ја имале титулата *dux*, што одговара на титулата војвода. Понекогаш им била додавана и титулата *princeps*, која означава крал.

Кај Источните Словени се развиле кнежевства како независни држави, како што била средновековната Русија-Украина, која на почеток била кнежевство, а потоа и Големо кнежевство. Со распад на големото кнежевство во 13 век, повторно се појавиле повеќе кнежевства.

Подоцнежна употреба
-------------------

Во Московското Царство титулата *Велики кнез* била доделувана на синовите и внуците на царот во 18 век, поради што значењето е исто што и *принц*, а подоцна царот почнал да им ја доделува оваа титула како наследна на заслужните лица. Истата титула ја користеле две кнежевски семејства кои се претопиле со Московското Царство, некои аристократи од Грузија како и некои татарски припадници на аристикратијата.

Во 19 век оваа титула ја користеле полузависните владетели на Кнежевство Србија, Кнежевство Црна Гора и Кнежевство Бугарија, кои откако добиле целосна независност, ја презеле титулата крал.

Кнезот како тема во уметноста
-----------------------------

* „Кнезот Иван Кнежевиќ" (српски: *Кнез Иван Кнежевиһ*) - српска епска песна.
* „Кнез" — кус расказ на австрискиот писател Томас Берхнард од 1978 година.
* „Големата кнегина" — песна на полскиот поет Збигњев Херберт.

Поврзано
--------

* Војвода
* Болјарин
* Господар

Наводи
------

1. ↑  „Old Church Slavonic Base Form Dictionary". Архивирано од изворникот на 2009-04-29. Посетено на 2018-02-06.
2. ↑  „Кнез Иван Кнежевиһ", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 471-478.
3. ↑  Томас Бернхард, *Имитатор на гласови*. Скопје: Темплум, 2008, стр. 120.
4. ↑  Zbignjev Herbert, *Izabrane pesme*. Beograd: Treći trg – Čigoja štampa, стр. 277-278.

Надворешни врски
----------------

|  |  |
| --- | --- |
| Ризница | „Кнез" на Ризницата ? |
**Кнезот Иван Кнежевиќ** (српски: *Кнез Иван Кнежевиһ*) - српска епска песна. Песната прв ја запишал Вук Караџиќ, кој ја слушнал од слепиот пејач Филип Вишњиќ. Притоа, според мислењето на Караџиќ, Вишњиќ самиот ја измислил песната.

Содржина
--------

Капетанот Кулин заминал со својата бројна војска од Босна во Мачва. Таму го пречекал кнезот Иван Кнежевиќ кој, за да ја спаси својата територија, се побратимил со Кулин. Меѓутоа, Кулин го изневерил пријателството и го нападнал селото Добриќ, каде неговата војска убила 64 селани, заедно со кнезот и попот и заробила 300 луѓе. Кога слушнал за тоа, кнезот Иван го замолил капетанот Кулин да му ги продаде робовите, а тој побарал три товари богатство, како цена за нив. Тогаш, кнезот ги собрал робовите и ги однесл во Бијелина, каде го повикал народот со молба да ги купи робовите. На тој начин, тој собрал два товари богатство, а третиот го позајмил од двајца негови турски пријатели. Откако го платил откупот, кнезот пак ги повикал луѓето со молба да ги ослободат робовите.

Наводи
------

1. ↑  В.Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 489.
2. ↑  „Кнез Иван Кнежевиһ", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 471-478.
Насловна страна од Кониковското евангелие
Четврта страница од Кониковското евангелие
**Киријак Држилович** (**Неделко Држиловски**; почеток на 19 век во Држилово, Воденско, Егејска Македонија — околу 1877
во Солун, Егејска Македонија) ― печатар и деец.

Учествувал во грчкото национално ослободително движење од 1821 до 1829 година. По ослободувањето на Грција од турското владеење, извесно време живеел и работел во Атина. Кон средината на 19 век, дошол во Солун. Иако таму отворил грчка печатница, во неа главно печател словенски книги со кирилични букви. Кон печатницата наскоро отворил и книжарница, каде што претежно ги пласирал книгите отпечатени во неговата печатница. Во 1851 година, печатницата на браќата Држилови со грчки букви и со македонски јазик ги печати во Солун „Канонаме за селата битолски", а во 1852 година „Неделно евангелие" (Кониковско евангелие) од Павел Божигропски (Солон, Стампа Кирјакова Дарзилен, 1852).

Бил во блиски односи со Партенија Зографски, Димитар Миладинов, Стефан Верковиќ, Венијамин Мачуковски, Димитар Македонски, соработувал со Георги Раковски и со неговиот весник *Дунавски лебед*. Исто така се грижел и за дистрибуирањето на цариградскиот весник Македонија во Солун и околината, на ениџе-вардарски дијалект.

Двојазичната печатница работела до 1860 година, кога по наговор од грчките првенци во Солун и од воденскиот митрополит, била затворена од солунскиот валија Хусни-паша. Учествувал во преордбенските антипатријаршиски борби за своја црква, јазик и училиште и учествува во конституирањето на солунската црковно-училишна општина. Тој е помал брат на Константин Држилович.

Родословие
----------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  | Динка |  |
|
|  |  |  |  |  |   |   |   |   |   |   |   |   |   |   |  |  |
|   |   |   |   |   |   |   |   |
|  |  |  |  | Киријак Држилович(? — 1877) |  |  |  | Константин Држилович(? — 1890) |  |
|
|  |  |  |  |  |  |  |  |  |   |   |   |   |   |   |   |   |  |  |
|   |   |   |   |   |   |
|  |  |  |  |  |  |  |  | Ѓорѓи Динков(1839 — 1876) |  | Славка Динкова(1848 — 1869) |
|
|  |  |  |  |  |  |  |  |  |   |   |  |  |  |  |
|
|  |  |  |  |  |  |  |  | Димитриос Динкас(1876 — 1874) |  |
|

Поврзано
--------

* Константин Држилович
* Павел Божигропски

Наводи
------

1. 1 2 3  д-р Стојан Киселиновски и д-р (2000). *Македонски историски речник*. Скопје: ИНИ. стр. 167. ISBN 9989-624-46-1. Недостасува `|author1=` (help)
2. 1 2  Ристовски, Блаже (2009). *Македонска енциклопедија*. Скопје: МАНУ. стр. 494. ISBN 978-608-203-023-4. OCLC 499142958.CS1-одржување: датум и година (link)
3. ↑  „Првите македонски печатници". *Македонски јазик и литература*. 2010-03-16.

Надворешни врски
----------------

* Киријак Држилович
* Константин Држилович
* Првите македонски печатници
* Цариградскиот весник „Право", Киријак Држилович во 1870
**Кирил Николов** (Софија, 11 април 1911

 - Унгарија, 22 ноември 1971

), македонски новинар, публицист и политички работник.

Роден е во македонско револуционерно семејство на бегалци од Крушево. Завршил гимназија и дипломирал на правниот факултет во Софија. Уште како ученик се вклучил во челните редови на организациите и акциите на напредната македонска емиграција во Бугарија. Бил член на Македонската студентска група на ВМРО (Обединета). Соработник на весникот „Македонски вести" (1935-1936) и еден од основачите на Македонскиот литературен кружок во Софија (1938-1941). Негова публицистичка преокупација е македонското национално прашање.

Творештво
---------

Автор е на книгата: 

* „За македонската нација", Скопје, 1946
**Кирил Муратовски** (роден на 14 март 1930

 година во Галичник - починал на 20 јули 2005

 година во Скопје) — македонски архитект.

Животопис
---------

Дипломирал на Архитектонскиот отсек при Техничкиот факултет во Скопје во 1957 година. Како проектант работел во проектантското претпријатие
„*Проектант*" и во „*Македонијапроект*" во Скопје. Освен станбени објекти, проектирал и реализирал и општествени, административни и деловни згради. Се занимавал и со публицистичка дејност. Позначајни реализирани објекти: Стоковна куќа во Кавадарци (1965); Конзулат на Р Франција во Скопје (1966); Градски плоштад во Тетово (1967); комплекс на Музеи на Македонија во Скопје (со М. Томиќ); деловна зграда на ЗОИЛ „Македонија" во Скопје (1977, со М. Сидоски).

Наводи
------

1. ↑  Ристовски, Блаже, уред. (2009). „*Муратовски*". *Македонска енциклопедија*. , книга II (М-Ш). Скопје: МАНУ. стр. 998. Text "series
" ignored (help)
Карта на Кардиганскиот Залив
Поглед на Кардиганскиот Залив
**Кардиганскиот Залив** (англиски: *Cardigan Bay*; велшки: *Bae Ceredigion*) е голем залив во Ирското Море, вовлечен на западното крајбрежје на Велс, помеѓу островот Бардси во грофовијата Гвинед на север и ’ртот Страмбл во грофовијата Пембрукшир на јужниот крај. Ова е најголемиот залив во Велс.

Заливот има многу плажи и посебен морски свет. Крајбрежната патека на Кередигион служи за набљудување на делфини, морски свињи и атлантски сиви фоки. Во заливот живее најголемото население на клунести делфини во Велика Британија.

Голем дел од копното околу заливот е плодно обработливо земјиште, прошарано со гратчиња, села и приморски летувалишта како Фишгард, Њу Ки, Аберајрон, Ланон, Абериствит, Борт, Абердиви, Тивин, Бармут, Портмадог и Пулхели на камбриското крајбрежје.

Во заливот се влеваат следниве позначајни реки: Гласлин, Тејви, Рејдол, Диви, Ајрон, Дисини и Маудах.

Сè до почетокот на XX век, Кардиганскиот Залив имал мошне развиена поморска индустрија. На вливот на реката Тејви се наоѓа градот Кардиган, кој во своевремено бил поважно пристаниште од Кардиф. Во тој период, пристаништето на Кардиган имало заведено 300 бродови - седум пати повеќе од Кардиф и трипати повеќе од Свонзи.

Поврзано
--------

* Кардиган
* Кередигион
* Ирско Море

Наводи
------

1. ↑  „Да го зачуваме Кардиганскиот Залив" Архивирано на 20 јануари 2011 г. (англиски)
2. ↑  Крајбрежна патека на Кередигион Архивирано на 19 април 2018 г. (англиски)
3. ↑  БиБиСи Вести - Велс (англиски)
4. ↑  „Собирање на скапоценостите" Архивирано на 5 август 2011 г. - портал за историјата и културата на Велс (англиски) **Неважечки јазичен код.**

Надворешни врски
----------------

* Туристички портал на Кардиган (англиски) **Неважечки јазичен код.**
* Кардиганско крајбрежје (англиски)

Координати: 52°30′N 04°25′W﻿ / ﻿52.500° СГШ; 4.417° ЗГД﻿ / 52.500; -4.417